ვამპირის დღიურების პერსონაჟები
ვამპირის დღიურების პერსონაჟები — ამერიკული სატელევიზიო სერიალის ვამპირის დღიურების პერსონაჟების სია. სერიალი ეყრდნობა ლიზა ჯეიმზ სმითის მიერ დაწერილ ამავე სათაურის მქონე წიგნებს. წიგნებს ტელევიზიისთვის ადაპტაცია გაუკეთეს კევინ უილიამსონმა და ჯული პლეკმა. სერიალის ძირითადი სიუჟეტური ხაზი სასიყვარულო სამკუთხედია, რომელიც იქმნება სერიალის მთავარი პროტაგონისტის ელენა გილბერტის (ნინა დობრევი) და ვამპირი ძმების სტეფან (პოლ უესლი) და დეიმონ სალვატორების (იენ სომერჰალდერი) გარშემო. ასევე სერიალში ნაჩვენებია ვირჯინიის შტატის გამოგონილი პატარა ქალაქის მისტიკ-ფოლსის ზებუნებრივი ისტორია, რომელთანაც ელენას მეგობრები და ახლობლები არიან დაკავშირებული.